laion/Wikipedia-Exotic huggingface dataset:
ד. ב. וייס

דניאל ברט "ד. ב." וייס (באנגלית: Daniel Brett "D. B." Weiss; נולד ב-23 באפריל 1971) הוא סופר, תסריטאי, מפיק ובמאי יהודי-אמריקאי. וייס נולד בשיקגו, אילינוי שבארצות הברית, למשפחה יהודית. הוא בוגר של אוניברסיטת וסליין. יש לו תואר שני בספרות אירית מטריניטי קולג' שבדבלין, עם תזה על "פיניגנז וייק" של ג'יימס ג'ויס, ובנוסף גם תואר שני בכתיבה יצירתית מ-Iowa Writers' Workshop. יחד עם שותפו, דייוויד בניוף, הוא ידוע בתור היוצר, התסריטאי, המפיק, ולפעמים הבמאי של "משחקי הכס", סדרת פנטזיה טלוויזיונית שהיא עיבוד של HBO לסדרת הספרים "שיר של אש ושל קרח" מאת ג'ורג' ר. ר. מרטין. רומן הביכורים שלו "Lucky Wander Boy", שיצא לאור בשנת 2003, סובב סביב משחקי וידאו. ב-2017 כתב ושיחק בפרק אחד בסדרה הקומית "פילדלפיה זורחת" בתור מציל בבריכה ביחד עם עמיתו למשחקי הכס, דייוויד בניוף. בשנת 2022 לקח חלק בכתיבת והפקת הסרט "שליטי המטאל" שביים פיטר סולט עבור שירות הזרמת המדיה נטפליקס. וייס נשוי לאנדראה טרוייר, ולהם שני ילדים. מדיה וקבצים בנושא ד. ב. וייס בוויקישיתוף ד. ב. וייס, במסד הנתונים הקולנועיים IMDb (באנגלית) ד. ב. וייס, באתר "אידיבי", מאגר הידע העברי לקולנוע ישראלי ועולמי ד. ב. וייס, באתר MusicBrainz (באנגלית) "D.B. Weiss Biography". StarPulse. נבדק ב-11 באוקטובר 2013. {{cite web}}: (עזרה) The Jewish legacy behind Game of Thrones, Times of Israel "The Surprising Connection Between Game of Thrones and Monty Python". Vanity Fair. 24 במרץ 2014. {{cite web}}: (עזרה) "Lucky Wander Boy". נבדק ב-22 בפברואר 2011. {{cite web}}: (עזרה) "How This Highland Park Geek Became a Game of Thrones Writer". Chicago magazine. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דניאל וייס

האם התכוונתם ל... דניאל וייס – ראש התוכנית הכלל טכניונית למערכות אוטונומיות דניאל ברט וייס – יוצר משחקי הכס
אליפות ברזיל בכדורגל 1983

אליפות ברזיל בכדורגל 1983 הייתה הפעם ה-27 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-23 בינואר 1983 והסתיימו ב-29 במאי 1983. בתחרות השתתפו 44 קבוצות. התחרות נערכה במספר שלבים: 40 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בין הקבוצות שזכו במקום הרביעי בבית, נערכו משחקי מבחן ו-4 המנצחות העפילו לשלב השני. בשלב השני לתחרות התווספו אמריקנו, בוטפוגו (סאו פאולו), גוארני ואוברבה. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי. בשלב השלישי הקבוצות התמודדו ב-4 בתים על 8 מקומות ברבע הגמר. בהמשך נערכו שלבי הגמר, תוך משחק בית ומשחק חוץ בין הקבוצות. במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. פלמנגו זכתה באליפות. זו הייתה הזכייה השלישית בתולדות המועדון והשנייה ברציפות. סאו פאולו - 10 ריו דה ז'ניירו - 7 מינאס ז'ראיס - 3 ריו גראנדה דו סול - 2 פרנה - 2 פרנמבוקו - 2 באהיה - 2 סיארה - 2 גויאס - 1 אלגואס - 1 סנטה קטרינה - 1 פארה - 1 אמזונאס - 1 ריו גראנדה דו נורטה - 1 אספיריטו סאנטו - 1 פאראיבה - 1 פיאאוי - 1 סרז'יפה - 1 מרניאו - 1 המחוז הפדרלי של ברזיל - 1 מאטו גרוסו - 1 מאטו גרוסו דו סול - 1 קודמה בעקבות הישג טוב יותר בשלב השלישי משתתפי משחק הגמר העפילו לגביע ליברטדורס סרז'יניו, שחקנה של סנטוס כבש 22 שערים וזכה בתואר מלך השערים של האליפות. רוברטו קוסטה, שחקנה של אתלטיקו פרנאאנסה זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
זוויות גוף

זוויות גוף (באנגלית: Aircraft principal axes; ולפעמים RPY על שם הצירים Roll; Pitch; Yaw) מהוות תיאור של דרגות החופש לסיבוב גוף בשלושה ממדים. השימוש הנפוץ של ייצוג זה הוא בכלי טיס כאשר עלרוד (Pitch) הוא תזוזת אף המטוס למעלה או למטה, סיבוב על הציר העובר מכנף לכנף, סבסוב (Yaw) הוא תזוזת האף שמאלה או ימינה סביב ציר אנכי וגלגול (Roll) הוא סיבוב סביב ציר האורך של הגוף העובר מהאף לזנב. ניתן לתאר מתמטית את זוויות הגוף באמצעות זוויות אוילר, קווטרניון או מטריצת סיבוב. מדיה וקבצים בנושא זוויות גוף בוויקישיתוף
פיוס השלושה עשר

שם אפיפיורי פיקטיבי, מרמז על אפיפיור עתידי או חלופי, שמרני קיצוני, הממשיך את מורשתם של פיוס העשירי, פיוס האחד עשר ופיוס השנים עשר. האם התכוונתם ל... אנטי-אפיפיור לושיאן פולברמכר (אנ') (1918-2009) - הוכתר ב-1998 במונטנה לאפיפיור "האמיתי" על ידי קבוצה שמרנית בשם "הכנסייה הקתולית האמיתית", המתנגדת לכל האפיפיורים של הותיקן שנבחרו לאחר ועידת הוותיקן השנייה בשנת 1962. נחשב אנטי-אפיפיור. אפיפיורים בדיוניים דמות פיקטיבית בסרט האמריקאי "נעלי הדייג" משנת 1968. שמו של האפיפיור בסדרת הטלוויזיה האפיפיור הצעיר ובסדרת ההמשך שלה האפיפיור החדש.
דב הרשקוביץ

דב הרשקוביץ (נולד ב-1978) הוא רופא, פתולוג, פרופסור חבר לפתולוגיה בבית הספר לרפואה באוניברסיטת תל אביב, ומנהל המכון לפתולוגיה בבית החולים איכילוב. תחום עיסוקיו של הרשקוביץ הם : בפתולוגיה מולקולרית, גנטיקה של סרטן, אבולוציה של סרטן, הטרוגניות תוך גידולית, ביופסיה נוזלית, ביומרקרים. לאחר סיום בית הספר לרפואה בטכניון, סיים הרשקוביץ שנת סטאז' ב-בית החולים בלינסון, (בין השנים 2001–2002). הרשקוביץ שירת במסגרת העתודה האקדמית כ-רופא צבאי, בין השנים 2002–2003 כרופא גדודי בחיל השריון, ובין השנים 2004–2007 כרופא צלילה במכון לרפואה ימית. בין השנים 2008–2013 התמחה בפתולוגיה ב בית החולים רמב"ם, ובשנים 2013–2016 עבד במכון לפתולוגיה בבית החולים רמב"ם כפתולוג בכיר ומרצה בכיר בבית הספר לרפואה של הטכניון. משנת 2016 מנהל הרשקוביץ את המכון לפתולוגיה באיכילוב. סגנו, אשר היה ממלא מקום מנהל המכון לפני מינויו של הרשקוביץ הוא הד"ר גלעד גיטשטיין. להרשקוביץ כ-100 פרסומים מדעיים. במאי 2018 מונה הרשקוביץ לפרופסור חבר בפתולוגיה בבית הספר לרפואה של אוניברסיטת תל אביב. הרשקוביץ מתגורר ב-חיפה, נשוי לטובה (רופאת ילדים, מומחית בגנטיקה רפואית, ומנהלת המכון הגנטי במרכז הרפואי לגליל), לזוג 6 ילדים. ממחקריו של דב הרשקוביץ, אתר pubmed ד"ר דב הרשקוביץ - בית החולים איכילוב דב הרשקוביץ, המהפכה הגנטית באבחון סרטן המעי הגס, באתר ynet, 26 באפריל 2015 סרטן ריאה: פריצות דרך באבחון ובטיפולים, באתר ynet, 24 בנובמבר 2015 "פריצות דרך במעבדה: אבחון פתולוגי ורפואה מותאמת אישית בסרטן הריאה" - דב הרשקוביץ / העמותה הישראלית לסרטן ריאה דב הרשקוביץ, סרטון באתר יוטיוב (ד"ר דב הרשקוביץ פתולוגיה באבחון סרטן | ראיון על ידי פרופ' רפי קרסו 2018) אוניברסיטת תל אביב, בית ספר לרפואה פרופ' דב הרשקוביץ את המכון הפתולוגי באיכילוב ייסד והיה מנהלו הראשון בשנת 1961 הד"ר מינארט לבנטאל פתולוגיה מולקולארית - בדיקות בפתולוגיה מולקולרית מבוצעות במכון לפתולוגיה לצורך סיוע במתן האבחנה הפתולוגית, קביעת הפרוגנוזה והכוונת הטיפול המתאים ביותר למטופל במסגרת הרפואה המותאמת אישית. הבדיקות מבוצעות על חומר גנטי (DNA או RNA) המופק מרקמת המטופל "בדיקת דם תנצח את הסרטן", רן רזניק, ישראל היום, 26 ביוני 2016 ד"ר ענת שחם-שמואלי, "מדיקל מדיה", תרופות ביולוגיות, "אתגרים בטיפול ביולוגי מונחה מטרה - הטרוגניות של גידולים, דצמבר 2012 דב הרשקוביץ, המהפכה הבאה: בדיקת דם שתגלה סרטן, באתר ynet, 23 ביוני 2016 מכון פתולוגי - בית החולים איכילוב
החלטה 237 של מועצת הביטחון של האו"ם

בעקבות מלחמת ששת הימים, אימצה מועצת הביטחון של האו"ם ב-14 ביוני 1967 החלטה מספר 237, שבו היא קוראת לממשלת ישראל להבטיח את בטיחותם ואת רווחתם של התושבים באזורים שאותם כבש הצבא בפעולותיו ולהקל על החזרה של אותם תושבים שנמלטו מהם. ההחלטה ממליצה גם לממשלה לדאוג לכבד עקרונות הומניטריים המסדירים את הטיפול של שבויי מלחמה והגנה על אזרחים בעתות מלחמה הכלולים באמנות ז'נבה. המועצה גם ביקשה מהמזכיר הכללי או תאנט לעקוב אחר יישום יעיל של החלטה זו ולדווח להם בחזרה. הטקסט של ההחלטה undocs.org מלחמת ששת הימים
אימרה ורגה

אימרה ורגה (בהונגרית: Varga Imre;‏ 1 בנובמבר 1923 – 9 בדצמבר 2019) היה פסל, צייר ומעצב גרפי הונגרי, שנחשב לאחד הכישרונות הגדולים ביותר בתחום הפיסול בהונגריה. ורגה נולד בעיירה שיופוק שבהונגריה. כבר כילד, בהיותו תלמיד בית ספר, הוצגו ציוריו בתערוכות קטנות. הוא למד אווירונאוטיקה באקדמיה הצבאית בבודפשט. במלחמת העולם השנייה שירת כקצין בחיל האוויר ההונגרי ונפל בשבי ארצות הברית. ורגה חזר להונגריה ב-1945 ופנה לעסוק באומנויות חזותיות. מ-1950 עד 1956 למד ורגה באקדמיה לאומנויות יפות בבודפשט אצל שנדור מיקוש ופאל פטזאי. הוא סיים את לימודיו עם תואר. מאז פעל בתחומים אומנותיים שונים. הוא יצר גם פסלים קטנים ומטבעות וגם יצירות מונומנטליות עבור מקומות ציבוריים, ובכלל זה פסל ראול ולנברג ברחוב הנושא את שמו של ולנברג בתל אביב. אחד הפסלים הידועים שלו במקומות ציבוריים הוא אנדרטת הערבה הבוכייה לזכר יהודי הונגריה שנספו בשואה מאחורי בית הכנסת הגדול של בודפשט ברובע היהודי ההיסטורי של פשט. האנדרטה בנויה בצורת עץ ערבה בוכייה שהעלים שלו נושאים שמות של יהודי הונגריה קורבנות השואה. עוד יצירה של ורגה שמרבים לבקר בה היא קבוצת פסלי נשים שנראות בתצוגת קבע בכיכר באובודה שבבודפשט, בקרבת אוסף היצירות של ורגה. ורגה השתתף בתערוכה הראשונה של אמנויות יפות בהונגריה, בה הוצגה יצירתו "פועלי ברזל". את יצירתו הבולטת הראשונה, "פרומתאוס" יצר בשנת 1965 והיא נמצאת בסקסארד שבהונגריה. בשנות השבעים של המאה ה-20, ורגה התרחק מן המונומנטליזם המקובל שנראה בדרך כלל במדינות הקומוניסטיות. הוא יצר מגוון רחב של יצירות, החל מפסלים של ולדימיר לנין עד לפסלים הקשורים לשואה, וכן פסלים של פֶרֶנץ ראקוצי השני, ראול ולנברג, וינסטון צ'רצ'יל, בלה בארטוק, קונראד אדנאואר ושארל דה גול. כ-300 יצירות של אימרה ורגה מוצגות בלמעלה מעשר מדינות. ורגה נפטר בבודפשט ב-9 בדצמבר 2019. פרנץ ליסט על המרפסת בחזית ארמון הבישוף גיולה דרקוביץ (אנ'), סומבטהיי 1977 לרינץ סבו (אנ'), מישקולץ בלה בארטוק, מאקו מיהאי קארואי, בודפשט 1975 (הפגר) La Charogne, שיופוק ראול ולנברג, בודפשט 1987 מוכר היין (ברונזה ואבן גיר), בודפשט 1983 אם ובת, ואץ 1974 פרוטומה של וינסטון צ'רצ'יל, בודפשט 2003 אנדרטה לזכרו של בלה קון, בודפשט Márta Harangozó; Imre Varga; Bálint Ördögh; Judit Ruska (2003), The world of Imre Varga, Kossuth, ISBN 9789630945066. Steves, Rick (2011), Rick Steves' Budapest, Avalon Travel, p. 84, ISBN 9781598807714. Lajos, Németh (1992). "Responsibility of the Architect". PERIODICA POLYTECHNICA SER. ARCHITECTURE. 36: 142. Berlitz: Budapest Pocket Guide. מדיה וקבצים בנושא אימרה ורגה בוויקישיתוף Imre Varga Collection - Gallery in Óbuda & Buda Hills, Lonely planet. ראו הערך Mikus Sándor בוויקיפדיה ההונגרית, הערך Микуш, Шандор בוויקיפדיה הרוסית, והערך Sándor Mikus בוויקיפדיה באספרנטו.
כלי החיתוך (חלונות)

כלי החיתוך (בגרסתה האנגלית: Snipping Tool) היא תוכנת שירות של צילום מסך הכלולה במערכות הפעלה של מיקרוסופט, מ-Windows Vista ואילך. בעזרת התוכנה ניתן לקבל צילומי מסך של חלון פתוח, כמה חלונות, אזור מלבני נבחר, צורה חופשית, או את כל המסך. ניתן לקחת חיתוכים (הנקראים snips) על ידי עכבר או משטח רישום דיגיטלי, ולשמור אותם בתור קובץ תמונה (כמו PNG‏, GIF או JPEG) או כקובץ MHTML, ולהישלח בדואר אלקטרוני בלחיצה אחת. כלי החיתוך מאפשר עריכה בסיסית של החיתוך, עם עטים בצבעים שונים, מחק, ומדגיש. לפני Windows Vista, שולב כלי החיתוך בערכת ניסיון עבור גרסת "Windows XP Tablet PC Edition 2005". הכלי פורסם במקור כ-PowerToy עבור Tablet PC שהושק ב-7 בנובמבר 2002. Windows 10 מוסיף אפשרות משופרת של "עיכוב", המאפשר לכידה מתוזמנת של צילומי מסך. האפליקציה מובנית עם גרסאות ווינדוס ולכן לא דורשת התקנה. כדי לפתוח אותה לוחצים על כפתור "Start" ומקלידים "כלי החיתוך", "snipping tool" או "snip". כמו כן, ניתן להשתמש בקיצור המקשים Win + Shift + S על מנת לבצע צילום מסך בעזרת הכלי. Purewal, Sarah J. (30 ביוני 2015). "Capture pop-up menus with Windows 10's new delayed Snipping tool". CNET. CBS Interactive. נבדק ב-18 באוגוסט 2015. {{cite web}}: (עזרה)
החלטה 240 של מועצת הביטחון של האו"ם

החלטה 240 של מועצת הביטחון של האו"ם היא החלטה של מועצת הביטחון של האו"ם שאומצה ב־25 באוקטובר 1967. ההחלטה מגנה את ההפרות של הפסקת אש בלחימה במזרח התיכון שהתקבלה בעבר בעקבות החלטות של האו"ם (בעיקר החלטת מועצת הביטחון 234). ההחלטה התקבלה לאחר תום מלחמת ששת הימים. המדינות המשתתפות - מצרים, סוריה, ירדן וישראל - לא הביעו חרטה על ההרוגים ואובדן הרכוש שנבע עקב הפרות ההסכם. המועצה אישרה את הצורך בקיומן הקפדני של החלטות הפסקת האש ודרשה מן המדינות הנוגעות בדבר לדאוג כי כל פעילות צבאית באזור תופסק באופן מיידי וכן כי ישתפו פעולה באופן מיידי ומלא עם ארגון הפיקוח על הפסקת אש של האו"ם. בישיבה, שנקבעה לבקשת ישראל, סוריה ומצרים, דנה מועצת הביטחון של האו"ם בערעור על הטענות השונות ובסיומה אומצה ההחלטה פה אחד. מלחמת ששת הימים הטקסט של ההחלטה undocs.org Wellens, Karen; T.M.C. Asser Instituut (1990). Resolutions and statements of the United Nations Security Council (1946-1989): a thematic guide. BRILL. p. 447. ISBN 978-0-7923-0796-9.
וייקו (סדרת טלוויזיה)

ווייקו (באנגלית: Waco) היא מיני סדרת טלוויזיה אמריקאית המבוססת על אירועי המצור בווייקו, שהיה אירוע של ההתאבדות הקבוצתית בהנהגת דייוויד כורש וכת מאמיניו. הסדרה עלתה לשידור בערוץ Paramount Network שבבעלות סרטי פרמאונט, בשנת 2018. מייקל שאנון - גארי נויזנר טיילור קיטש - דייוויד כורש מליסה בנויסט - רייצ'ל כורש ג'וליה גארנר - מישל ג' ונס ג'ון לגוויזאמו - רוברט רודריגז אנדראה רייסבורו - ג'ודי שניידר רורי קאלקין - דייוויד ת'יבודו פול ספארקס - סטיב שניידר שיי ויגהאם - ריצ'רד רוג'רס. קמרין מנהיים - בלנדה ת'יבודו אריק לנג - רון אנגלמן אניקה מרקס - קת'י שרודר סטיבן קאלפ - ג'ף ג'מאר שרה מיניץ' - שרון ווילר המצור בווייקו אתר האינטרנט הרשמי של וייקו "וייקו", במסד הנתונים הקולנועיים IMDb (באנגלית) "וייקו", באתר Rotten Tomatoes (באנגלית) "וייקו", באתר Metacritic (באנגלית) "וייקו", במסד הנתונים הקולנועיים KinoPoisk (ברוסית) "WEINSTEIN TELEVISION'S EPIC SCRIPTED EVENT SERIES "WACO," LANDS ON SPIKE TV". Paramount Network. 26 באוקטובר 2016. נבדק ב-16 במאי 2017. {{cite web}}: (עזרה)(הקישור אינו פעיל) Pedersen, Erik (30 באוגוסט 2016). "Michael Shannon & Taylor Kitsch Topline Weinstein Co. Series 'Waco', Based On 1993 Siege". Deadline. נבדק ב-16 במאי 2017. {{cite web}}: (עזרה) Andreeva, Nellie (21 באפריל 2017). "Melissa Benoist & Julia Garner To Co-Star In 'Waco' Event Series For Par Network". Deadline. נבדק ב-16 במאי 2017. {{cite web}}: (עזרה) Petski, Denise (24 במרץ 2017). "'Waco': John Leguizamo Cast In Event Series From Weinstein TV". Deadline. נבדק ב-16 במאי 2017. {{cite web}}: (עזרה) Petski, Denise (27 במרץ 2017). "'Waco': Andrea Riseborough, Rory Culkin, Paul Sparks & Shea Whigham Join Cast". Deadline. נבדק ב-16 במאי 2017. {{cite web}}: (עזרה) Petski, Denise (24 באפריל 2017). "'Waco': Camryn Manheim, Eric Lange Among 5 Cast In Event Series For Par Network". Deadline. נבדק ב-16 במאי 2017. {{cite web}}: (עזרה)
עופר בן שבת

עופר בן שבת (נולד ב-14 ביוני 1979) הוא סטנדאפיסט, כוכב ילדים, בדרן, תסריטאי, מחזאי, שחקן, במאי וכוכב רשת ישראלי. חלק מן הצמד הקומי "עופר ומאור", ביחד עם מאור הרוש. תפקידו הראשון בקולנוע ובמשחק בכלל היה בשנת 2000, בסרט "הבן שלי" שביים יונתן גורפינקל. תפקידו השני בקולנוע היה בסרט "דמיונות" משנת 2007 שביימו נמרוד עציון-קורן וסער לחמי. בשנת 2005 זכה בפרס המחזאי הטוב ביותר באוניברסיטת תל אביב על קומדיה שכתב "חבל על מי שחי". בשנת 2012 הגיש פינה קומית בתוכנית "שישי עם טל ברמן" ששודרה בערוץ הראשון. החל משנת 2013 משתתף בתוכנית הסטנדאפ לילדים "הצחוקייה" ביחד עם שותפו הקומי מאור הרוש. בשנת 2013 השתתף כמותח שבועי בתוכנית "אמבוש" ששודרה בערוץ 10. בשנת 2014 השתתף בתפקיד אורח בסדרות "הקלמרים" ו"זגורי אימפריה" של HOT. החל מ-2014 מגלם את הנער העברי האמיץ פרץ, בסדרה של ערוץ מאיר לילדים "עלילות ארץ גושן". בשנת 2015 השתתף בסדרה "רון" של Yes Comedy. בשנת 2016 השתתף בסדרה "מיסטר צ'יפס" בתפקיד אורח ובסדרה "המועדון עם שחר חסון" כסטנדאפיסט מתחלף. בשנת 2017 החל להשתתף ביחד עם שותפו הקומי מאור הרוש בסדרה OMG שמשודרת בערוץ KIDZ. שיחק במספר סרטי קולנוע חרדי כמו "כוח זיקית" (4 חלקים מאת "האחים כהן וחצי", תפקיד ראשי), "רגע גורלי" (2 חלקים מאת "ניצוצות של קדושה", תפקיד משנה) ועוד. בשנת 2022 התארח בסדרה שנות ה-90 בתפקיד הסגן של פרוספר עובד של פרוספר המנסה לפטר אותו כדי לקחת את תפקידו כמנהל על הצביעה בשייטת 13. "המופע של עופר ומאור" - מופע מערכוני נונסנס ביחד עם שותפו הקומי מאור הרוש, בשנת 2016 עשו מופע המשך בשם "הקומדי צחוק" אותו מריצים עד היום. עשה מופע יחיד בשם "הרב מצליח בן דור" (דמות קומית), לה גם פינה קבועה בוואלה תרבות (הפינה החלה בוואלה יהדות) וברדיו גלי ישראל הדמות הופיעה בפינות שונות בטלוויזיה . כתב קומדיה בשם "חבל על מי שחי" שזכתה בפרס השופטים. השתתף במופע "ויהי צחוק" עם מאור הרוש, מופע "הצחוקייה" ועוד. הופיע במועדוני הסטנדאפ: "דומינו גרוס", "קומדי-בר" ו"קאמל קומדי". בן שבת הוא יוטיובר ביחד עם שותפו הקומי מאור הרוש, ביחד הם יצרו ערוץ יוטיוב עם שלל פרודיות ומערכוני רשת. בנוסף יצר עם מאור הרוש מערכונים קומיים ל-Mako, נענע 10, פליקס ו-ynet. למד משחק, בימוי תיאטרון ובימוי קולנוע באוניברסיטת תל אביב, למד תסריטאות בבית הספר לתסריטאות של עידית שחורי ובסמינר לכתיבה של רוברט מקי "Story ו-Comedy". מדיה וקבצים בנושא עופר בן שבת בוויקישיתוף עופר בן שבת, ברשת החברתית פייסבוק עופר בן שבת, במיזם "אישים" לתיעוד היצירה הישראלית עופר בן שבת, במסד הנתונים הקולנועיים IMDb (באנגלית) ערוץ היוטיוב של "עופר ומאור", הצמד הקומי הרב מצליח בוואלה! ובפייסבוק - הדף של רב מצליח בפייסבוק
נטו (פירושונים)

האם התכוונתם ל... נטו – החלק המועיל בחפץ שכר נטו – חלק השכר המשולם לעובד, לאחר הניכויים השונים מהשכר ברוטו נטו מ.ע. אחזקות – חברה ציבורית ישראלית אישים: נטו (כדורגלן) – כדורגלן ברזילאי איגור נטו – כדורגלן סובייטי-רוסי לואיס נטו – כדורגלן פורטוגזי פדרו נטו – כדורגלן פורטוגזי ראול נטו – כדורסלן ברזילאי אגושטיניו נטו – משורר, רופא והנשיא הראשון של אנגולה בנטו בניטו נטור
החירות מובילה את העם

החירות מובילה את העם (בצרפתית: La Liberté guidant le peuple) הוא ציור מפורסם של אז'ן דלקרואה המתאר את מהפכת יולי 1830 בצרפת, שהדיחה את המלך שארל העשירי. הציור משלב את החיים והמוות, המנצחים צועדים על גופותיהם של המתים. נוכחים בורגנים ובני מעמד הפועלים, דבר שמחדד את העובדה שמעמד הפועלים השתתף במהפכה אך לא זכה בנתח מהרפובליקה החדשה. מבחינה צורנית קיים ריבוי של תנועות והתרחשויות, ותמרות עשן אופפות את התמונה. במרכז הציור מופיעה דמותה של מריאן, שהיא האלגוריה לחירות, האוחזת בטריקולור המהפכני ומשולבים בו דמויות ממשיות באותה סצנה - ילד עם אקדחים, פרחחי רחוב, פועל עם סינר, פועל פצוע עם חולצה כחולה, גבר בורגני עם רובה. דמות האישה האלגורית משאירה את הצופה במציאות, אף על פי שאיננה מציאותית, בשל חושניותה והיותה מלאת חיים. דלקרואה אינו מחבק את המהפכה באופן תמים, ובוחר להציג את הצד החיובי והשלילי שלה. הוא מציג את התבנית ההרואית של המהפכה המתבטאת במנצחים, בד בבד עם הצגת הצד המפסיד, מעמד הפועלים, ותיאור של הכיעור שבמהפכה דרך המוות והאספסוף. ביוני 2008 השתמשה הלהקה קולדפליי בציור זה כרקע לאלבומה - "Viva la Vida or Death and All His Friends". מריאן האנשת מדינות החירות מובילה את העם, באתר אנציקלופדיה בריטניקה (באנגלית) אתר האינטרנט הרשמי של החירות מובילה את העם (בצרפתית) אתר האינטרנט הרשמי של החירות מובילה את העם (באנגלית) אתר האינטרנט הרשמי של החירות מובילה את העם (ביפנית) מדיה וקבצים בנושא החירות מובילה את העם בוויקישיתוף שרה ברייטברג-סמל, חירות מאוד לא עצמאית, באתר הארץ, 2 באפריל 2007
טונה כחולת-סנפיר צפונית

טונה כחולת-סנפיר צפונית או טוּנָה הָדִּית (שם מדעי: Thunnus tonggol) הוא מין של דג ממשפחת הקולייסיים השייך לסוג טונה. הטונה מצויה בימי האזור האינדו-פסיפיים. היא דומה במראה לטונה כחולת-סנפיר דרומית אך קטנה יותר. טונה זו יכולה להגיע לאורך 145 ס"מ ולמשקל 35.9 ק"ג. טונה זו כחולת גוף וסנפירים אך קצרה יותר, קטנה יותר ובעלת סנפירי חזה קצרים. הטונה מגיעה לבגרות איטית יחסית לשאר הטונות אך חיה יותר זמן. כמו שאר דגי הטונה דג זה הוא טורף גדול הניזון ממיני מקרל, סרדין ואנשובי ודגים מתקהלים נוספים. הטונה היא דג מאוד מהיר היכול להוריד את סנפירו הגדול בצלילה ישירה אחרי הטרף. לא ידוע מה מצב שימורה אך ייתכן כי היא תהיה בסכנה בעתיד. טונה כחולת-סנפיר מדיה וקבצים בנושא טונה כחולת-סנפיר צפונית בוויקישיתוף טונה כחולת-סנפיר צפונית, באתר ITIS (באנגלית) טונה כחולת-סנפיר צפונית, באתר NCBI (באנגלית) טונה כחולת-סנפיר צפונית, באתר Animal Diversity Web (באנגלית) טונה כחולת-סנפיר צפונית, בבסיס הנתונים ARKive (באנגלית) טונה כחולת-סנפיר צפונית, באתר FishBase (באנגלית) טונה כחולת-סנפיר צפונית, באתר GBIF (באנגלית) טונה כחולת-סנפיר צפונית באתר הרשימה האדומה של IUCN לפי החלטות האקדמיה
אליפות ברזיל בכדורגל 1984

אליפות ברזיל בכדורגל 1984 הייתה הפעם ה-28 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-28 בינואר 1984 והסתיימו ב-27 במאי 1984. בתחרות השתתפו 41 קבוצות. התחרות נערכה במספר שלבים: 40 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בין הקבוצות שזכו במקום הרביעי בבית, נערכו משחקי מבחן ו-4 המנצחות העפילו לשלב השני. בשלב השני 28 קבוצות התמודדו ב-7 בתים על 14 מקומות בשלב השלישי. בנוסף לכך העפילה הקבוצה עם הישג הטוב ביותר מהמקום השלישי. בשלב השלישי לקבוצות שהעפילו מהשלב השני התווספה אברלנדיה שניצחה בסרייה ב'. הקבוצות הורגנו ב-4 בתים והתמודדו על 8 מקומות ברבע הגמר. בהמשך נערכו שלבי הגמר, תוך משחקי בית ומשחקי חוץ בין הקבוצות. במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. פלומיננסה זכתה באליפות. זו הייתה הזכייה השנייה בתולדות המועדון. סאו פאולו - 6 ריו דה ז'ניירו - 7 מינאס ז'ראיס - 3 ריו גראנדה דו סול - 3 פרנה - 2 פרנמבוקו - 2 באהיה - 2 סיארה - 2 גויאס - 1 אלגואס - 1 סנטה קטרינה - 1 פארה - 1 אמזונאס - 1 ריו גראנדה דו נורטה - 1 אספיריטו סאנטו - 1 פאראיבה - 1 פיאאוי - 1 סרז'יפה - 1 מרניאו - 1 המחוז הפדרלי של ברזיל - 1 מאטו גרוסו - 1 מאטו גרוסו דו סול - 1 משתתפי משחק הגמר העפילו לגביע ליברטדורס רוברטו דינמיטה, שחקנה של ואסקו דה גאמה כבש 16 שערים וזכה בתואר מלך השערים של האליפות. רוברטו קוסטה, שחקנה של אתלטיקו פרנאאנסה זכה בפרס "כדור הזהב" לכדורגלן העונה, העונה השנייה ברציפות. נתונים מאתר rsssf נתונים מאתר futpedia
תמנון שבע הזרועות

תמנון שבע הזרועות (שם מדעי: Haliphron atlanticus) הוא מין רכיכה ימית גדולה מסדרת התמנונאים המהווה את התמנון הכבד ביותר בעולם. מין זה הוא היחידי בסוגו ובמשפחתו. אורכו מגיע ל-3.5 מטרים ומשקלו ל-75 קילוגרם. הוא קטן באורכו רק מהמין תמנון פסיפי ענק אך הוא הכבד שבמיני התמנונים. הוא בעל גוף אפור וראש מגודל והוא בעל הנעה סילונית איתה הוא שוחה ומתקדם. תמנון זה קרוי כך עקב כך שאחת מרגליו נמצאת קרוב מאוד לעיניו ונראית כמו חלק מהסיפון אך היא רגל רגילה ולתמנון יש כמו לשאר התמנונים 8 זרועות. הפרט הגדול ביותר של תמנון זה נתפס סמוך לניו זילנד וכנראה שבדרום האוקיינוס השקט הם מגיעים לגדלים עצומים. מדיה וקבצים בנושא תמנון שבע הזרועות בוויקישיתוף תמנון שבע הזרועות, באתר ITIS (באנגלית) תמנון שבע הזרועות, באתר NCBI (באנגלית) תמנון שבע הזרועות, באתר Animal Diversity Web (באנגלית) תמנון שבע הזרועות, באתר האנציקלופדיה של החיים (באנגלית) תמנון שבע הזרועות, באתר GBIF (באנגלית) תמנון שבע הזרועות באתר הרשימה האדומה של IUCN
דורבן מלאי

דוֹרבָּן מלאי (שם מדעי: Hystrix brachyura) הוא מין של מכרסם מהסוג דורבן המצוי בדרום-מזרח אסיה ועד לסין ולהודו. אורכו של הדורבן 63–72 ס"מ, אורך הזנב 6–11 ס"מ ומשקלו 0.7–2.4 ק"ג. הדורבן בעל פרווה חומה עם ראש גדול ודורבנות לבנים ובקצוות שחורים. הקוצים פונים לאחורי הגוף ומתחילים מהראש. הבטן חשופה ועל הסנטר פס לבן. הדורבן מתנהל בכבדות ביערות של הודו, נפאל, בנגלדש, דרום סין, תאילנד, קמבודיה, לאוס, וייטנאם, בורמה, סינגפור, מלזיה וכמה מאיי אינדונזיה כמו סומטרה ובורנאו. הוא יכול להימצא הן ביערות טרופיים והן בהרים עד לגובה 1,300 מטר. הדורבנים מבלים בקבוצות קטנות המחפשות מזון בשעות הערב. מזונם העיקרי הוא שורשים, פקעות ופירות שנפלו והם יכולים לחפור באדמה בחיפוש מהיר אחר מזון. הם יאכלו גם נבלות, חרקים ופירות גדולים מעצי Chisocheton cumingianus. מדיה וקבצים בנושא דורבן מלאי בוויקישיתוף דורבן מלאי, באתר ITIS (באנגלית) דורבן מלאי, באתר NCBI (באנגלית) דורבן מלאי, באתר האנציקלופדיה של החיים (באנגלית) דורבן מלאי, באתר GBIF (באנגלית) דורבן מלאי באתר הרשימה האדומה של IUCN
אורנוניים

אוֹרְנוּנִיִּים (שם מדעי: Myctophidae) היא משפחה של מקריני סנפיר מסדרת הפנסאים, החיים בעומק האוקיינוס. במשפחה נמצאים מרבית המינים בסדרת הפנבאים הכוללים דגי ים באורך 2-30 ס"מ, די קטנים באורכם ובעלי עיניים גדולות ויכולת להארה ביולוגית. דגים אלה חיים במצולות של כל האוקיינוסים, כולל של האוקיינוס הדרומי והם מהווים את המסה הגדולה של דגי העומק - כ-65% מדגי המצולות שייכים למשפחה זו. הם צוללים לעומקים של 300-1,500 מ' מתחת לגלים אך עולים בלילות לפני המים. לדגים אלה עיניים גדולות, לסתות גדולות וראש מעוגל, הגוף מוארך והסנפירים צרים. על צידי גופם ישנם תאים זוהרים. דגים אלה ניזונים בעיקר מפלנקטון ומיצורי ים זעירים כמו קריל. הם עצמם נטרפים על ידי מאות טורפי ים רעבים המחפשים את הלהקות הגדולות. הם כוללים לווייתנים שונים כמו דולפינים ולווייתן גדול-סנפיר, כרישים, בטאים, דגי גרם אחרים כמו הטונה, דג-חרב, מפרשן וחוטמניים, דיונונים גדולים כמו דיונון הומבולדט, עופות ים רבים ביניהם פינגווין מלכותי, כלבי ים ועוד. מדיה וקבצים בנושא אורנוניים בוויקישיתוף אורנוניים, באתר ITIS (באנגלית) אורנוניים, באתר NCBI (באנגלית) אורנוניים, באתר Animal Diversity Web (באנגלית) אורנוניים, באתר האנציקלופדיה של החיים (באנגלית) אורנוניים, באתר GBIF (באנגלית) אורנוניים, באתר אנציקלופדיה בריטניקה (באנגלית)